পিটার আলেকজান্ডার (শেকসপিয়র বিশেষজ্ঞ)
পিটার আলেকজান্ডার, সিবিই, এফবিএ (ইংরেজি: Peter Alexander, CBE, FBA) (১৯ সেপ্টেম্বর, ১৮৯৩ – ১৮ জুন, ১৯৬৯) ছিলেন একজন স্কটিশ সাহিত্য বিশারদ। তিনি ছিলেন গ্লাসগো বিশ্ববিদ্যালয়ের ইংরেজি ভাষা ও সাহিত্যের রেজিয়াস অধ্যাপক এবং একজন শেকসপিয়র বিশেষজ্ঞ। তার সম্পাদিত শেকসপিয়র রচনা সংগ্রহ "দি আলেকজান্ডার টেক্সট" নামে পরিচিত। ১৯১৪ সালে তিনি ক্যামেরন হাইল্যান্ডারসে একজন প্রাইভেট হিসেবে সেনাবাহিনীতে যোগ দেন। কিন্তু আর্টেলারি অফিসার হওয়ার পর ১৯১৮ সালে সেনাবাহিনী পরিত্যাগ করেন। আলেকজান্ডার গ্লাসগো ফিরে আসেন স্নাতক স্তরের পড়াশোনা শেষ করতে। ১৯২০ সালে একটি এম.এ. ডিগ্রি সহ স্নাতক হন।